**Referat fra møde i ph.d.-udvalget**

|  |  |
| --- | --- |
| **Emne**  | Møde i ph.d.-udvalget  |
| **Dato og tidspunkt**  | 27. april 2022 kl. 10.15-12.00  |
| **Sted**  | Comenius  |
| Til stede  | Louise Nyholm Kallestrup (LK), Nina Bonderup Dohn (ND), Caroline Schaffalitzky de Muckadell (CS), Tamara Holkenov (TH), Mads Bärenholdt (MB), Ida Aaskov Dolmer (ID)  |
| **Afbud fra**  | Lars Frode Frederiksen, Teresa Cadierno, Emilie Munch Nicolaisen, Anders Hee Nørbjerg Poulsen  |
|   |   |
| **Referent**  | Ingelise Nielsen  |

1. **Meddelelser**
	* **PhD- award**

I efteråret 2021 blev det besluttet, at man skal fortsætte med at uddele PhD-awarden. Ud af de afhandlinger, som er blevet indleveret i perioden fra april – april skal institutterne indstille kandidater til prisen. Dernæst beslutter formanden for AR, dekanen og ph.d.-skolelederen, hvem der skal modtage prisen. Ph.d.-udvalget mente, at når man sender indkaldelsen til institutterne, skal vejlederne på cc, så de er orienterede og kan bidrage til udvælgelsen.

* **Eliteforsk-stipendier**

Der er frist for indstilling den 9. maj. Vi har endnu ikke fået henvendelser, og der er sendt reminder ud.

* + **Status på kurser – herunder drøftelse af hjemmesiden for kurser på andre institutioner**

Hjemmesiden for kurser på andre institutioner virker ikke særligt godt – og det er uvist, hvem, der har ansvaret. Det er ikke alle vore kurser, der bliver offentliggjort her. Programrådet skal eksplicit sige, at man ønsker et kursus offentliggjort. Flg. generiske kurser er på vej:

* Becoming a researcher (kadence: udbydes med 2½ års mellemrum)
* Academic English writing
* Statistik. Kurset gennemføres med 4 deltagere.
* Vejlederkurset. Her henvises til det centrale kursus, og først næste år vil HUM muligvis udbyde sit eget
* Undgå plagiat og selvplagiat

For de generiske kurser, skal vi overveje, hvor mange tilmeldte, der skal være, for at kurset gennemføres. For FUP-kurserne er dette op til FUP-lederen.

MB foreslog, at man på hvert møde fik præsenteret en oversigt over forbrugte midler i programmerne og ph.d.-skolen. Udvalget tilsluttede sig idéen.

* + **Omstrukturering af ph.d.-skolen**

Da ph.d.-skolen nu indskriver væsentligt færre studerende, overvejes det at ændre i skolens struktur. Formanden for ph.d.-K Per Krogh Hansen og ph.d.-skolelederen er i dialog og arbejder på et udspil, der skal sendes til institutlederne. Antallet af programmer og fordelingen af ansvar/økonomi mellem institut og ph.d.-skole er i spil. LK mente, at forandringsprocessen skulle understøttes af en trivselsundersøgelse, således at eventuelle ændringer ikke går ud over stipendiaternes trivsel.

ND mindede om, at det i denne proces er vigtigt at huske miljøerne udenfor Odense.

Udvalget mente desuden, at når der så få åbne stipendier, kunne udvalget måske med fordel lave et notat, som beskriver principper for den gode proces ved ansættelser.

1. **Plagiat**
	* **Retningslinjer for plagiattjek**

Udvalget tog stilling til retningslinjerne, der er udformet af Lasse Østengaard fra Biblioteket. Man besluttede, at de skal offentliggøres på hjemmesiden.

* + **Obligatorisk plagiattjek**

Udvalget diskuterede, om det nu frivillige plagiattjek skal gøres obligatorisk. Der var delte meninger, men et flertal besluttede, at det fremover skal være obligatorisk.

1. **Trivsel**
	* **Opsamling på punktet fra forrige møde**

Initiativet med månedlige frokoster – den første tirsdag i hver måned – er nu sat i værk. De afholdes både i Odense og Kolding, og LK forsøger at deltage begge steder.

Udvalget vil lave en ny trivselsundersøgelse og der blev nedsat et udvalg til udformning og gennemførelse af en sådan. Udvalget består af LK, CS og ID fra ph.d.-udvalget samt coach Nina Nørgaard. Arbejdet starter efter sommerferien.

Coach Nina Nørgaard vil desuden fremover blive inviteret til at deltage i velkomstsessionerne, således at trivselsperspektivet kommer mere i fokus.

1. **Sager**
	* Godkendelse af ph.d.-plan – 22/3359

Ph.d.-planen blev godkendt.

* + Diskussion af ph.d.-plan – 22/1676

LK skulle oprindeligt have været hovedvejleder, men kan ikke være det efter at hun blev ph.d.-skoleleder. Løsningen blev, at LK uddelegerer skolelederopgaverne i forhold til denne konkrete stipendiat til ND, og derefter kan LK fungere som hovedvejleder. Der tildeles desuden en intern bivejleder. Der indkaldes ændret ph.d.-plan til godkendelse.

1. **Eventuelt**

ND ønskede, at udvalget på det kommende møde diskuterer, om PI (Principal Investigator) på et projekt kan fungere som hovedvejleder.

Den nye normaftale gør, at undervisningen på et ph.d.-kursus får lavere kompensation, da den ikke efterfølges af eksamen. Udvalgets medlemmer er opmærksomme på eventuelle problemer ved rekvisition af undervisere.